23/11/2020 | Administración LocalMunicipal
Brión
Aprobación definitiva do acordo de modificación da base núm.68 de execución do orzamento de 2020

EDICTO Elevado a definitivo o acordo do Pleno do 21 de outubro de 2020, polo que se modifica a base núm.68 de execución do orzamento do exercicio 2020, para adaptala ao novo réxime de dedicacións exclusivas e parciais e de asistencias a órganos colexiados acordado, ao non se ter presentado ningunha reclamación durante o prazo de exposición pública, publícase de seguido o texto definitivo da base logo da modificación aprobada. BASE 68.ª.–RETRIBUCIÓNS E INDEMNIZACIÓNS DOS MEMBROS DA CORPORACIÓN.1. Aqueles membros da Corporación que desenvolvan as súas actividades en réxime de dedicación exclusiva ou parcial percibirán as retribucións brutas que se acorden polo Pleno da Corporación, sen prexuízo de ser indemnizados polos gastos ocasionados polo exercicio do cargo. Se establece o seguinte réxime de retribucións: 1.1. Alcaldía.–Importe bruto anual (14 mensualidades): 45.000,00 €. As retribucións percibiranse en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro. Este réxime de dedicación exclusiva implica eliminar a dedicación parcial establecida anteriormente para o cargo de Concelleiro/a responsable das áreas de Urbanismo, Mantemento e Control de Servizos Básicos. Réxime Interior e Persoal. O importe das retribucións brutas será o seguinte: As retribucións percibiranse en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro, e levan aparellado os custes sociais correspondentes.2. Os gastos de locomoción que se produzan como consecuencia de desprazamentos por comisión de servizos ou xestións oficiais dispostas pola Corporación, polo alcalde ou por outros órganos competentes serán indemnizadas polo importe do billete ou pasaxe utilizado previa a presentación dos correspondentes xustificantes. A indemnización que se percibirá como gasto de viaxe polo uso do vehículo particular será de 0,19 € por quilómetro recorrido.3. Os membros da Corporación terán dereito a ser indemnizados mediante dietas polo importe establecido para o Grupo I no Real Decreto 462/2002, do 24 de maio.4. No que se refire a indemnizacións, os membros da Corporación que non desempeñen cargos en réxime de dedicación exclusiva nin dedicación parcial percibirán, pola concorrencia efectiva ás sesións dos órganos colexiados dos que formen parte, as asistencias que se indican de seguido: – Asistencia a Plenos e Comisións informativas: 100,00 € por cada asistencia efectiva. – Asistencia a Xuntas de Goberno: 125,00 € por cada asistencia efectiva. En caso de que nun mesmo día se celebren dúas ou máis sesións, só se recoñecerá a obriga ó pago do importe correspondente a unha única sesión, a de maior importe. No obstante si estas tivesen lugar en horario de mañá e máis en horario de tarde, recoñecerase a obriga de pago por cada unha das sesións. Aos efectos de xustificar o dereito ao cobro das indemnizacións, por asistencias ás sesión do Pleno, Xunta de Goberno e Comisións, polos membros da corporación, por parte da secretaría do Concello emitirase un certificado por cada sesión celebrada no que deberase acreditar a asistencia ou non ás mesmas. O que se fai público para xeral coñecemento. Brión, 18 de novembro de 2020. O alcalde Pablo Lago Sanmartín